[KANTA: ZIENTZIA FIKZIOA, SAIO BIKOITZA]
Michael Rennie gaixo zegoen
Lurra gelditu zenean
Baina eman zigun aholku fina.
Eta Flash Gordon hor bertan
Zilarrezko galtzontziloetan,
Claude Rains zen Gizon Ikusezina
Eta kontua jarri zen okerra
Fay Wray eta King Kongentzat,
Zeluloide korapiloetan.
Gero pauso beldurgarriez
Espaziotik zera hura heldu zen
Mezu hau aldarrikatzen:
Zientzia fikzioa, saio bikoitza.
X Doktoreak egingo du izaki bat.
Androideak Brad eta Janeti erasoka.
Anne Francis da "Planeta Debekatu"-ko izarra,
Gauerdiko saio bikoitzean.
Leo G. Carrol, berriz,
Gixajoa estu ta larri
Tarantula mendietara joanik.
Eta ze bero jarri nintzen
Jeanette Scott ikusiz
Landare pozoitsua hiltzen.
Dana Andrewsi baba-runek
beherakoa eman zioten
eta gasa ere ez gutxi.
Ta planetek talka egin zutelarik
Esan zion George Palek neskari:
"Egingo dizut zirri-zirri"
Izango da...
Zientzia fikzioa, saio bikoitza
X Doktoreak egingo du izaki bat,
Androideak Brad eta Janeti erasoka,
Anne Francis da "Planeta Debekatu"-ko izarra,
Gauerdiko saio bikoitzean.
Ikusi nahi dut gauean
Saio bikoitza zineman
RKO da ekoiztetxea
Gauerdiko saio bikoitzarena.
Jesarriko naiz atze-atzean
Gauerdiko saio bikoitzean!
Hemen datoz!
Ea, argazkia. Elkartu.
Orain aitita-amamekin. Bai, etxekoak.
Bai, horrelaxe! Eeederto. Irribarre!
Zorionak!
Azkenean egin egin dugu!
Bai horixe, dudarik ez!
Zu eta Betty beti elkarrekin
Scott doktorearen eskolan elkar ezagutuz geroztik.
Egia esan, horregatik joaten nintzen klasera.
Ederto, amaitu dugu.
Betty lore sorta botatzera doa.
Harrapatu dut!!
Ei, morrosko, hurrengoa zeu, e!
Batek daki.
Agur ba, Brad, ikusi arte.
Ene, Brad, zoragarria izan da!
Betty distirante zegoen, ezta?
Ezin dut sinetsi.
Orain ordubete betiko Betty Munroe zen eta orain, berriz...,
Orain Hapschatt andrea.
-Bai, Janet. Ralph suerteko gizona da. -Bai.
-Betty primerako sukaldaria da. -Bai.
-Eta Ralphek gora egingo du laster. -Bai.
[kanta: KATXIS JANET]
-Aizu, Janet. -Bai, Brad?
Gauza bat esan behar dizut.
Bai?
Itzela izan da zein trebeziaz...
hartu diezun aurrea beste neskei
loreak harrapatzean.
Ai, Brad.
Ordua dut: zotz ala motz. -(Janet)
Ogi gogorrari hagin zorrotz. -(Janet)
Ez naiz kikilduko, kabenzotz. -(Janet)
Janet, katxis, Janet: maite zaitut.
Erronken aurrean ez naiz ni hotz. -(Janet)
Baten ordez daukat orain bi bihotz. -(Janet)
Txotxolotuta naukazu, kabenzotz! -(Janet)
Janet, katxis, Janet: maite zaitut.
Tori eraztuna: ez nabil txantxetan.
Maitasunak hiru bide ditu:
ona, txarra eta pitxin-patxan.
AI, J-A-N-E-T, MAITE ZAITUUUUT
Bettyrena baino hobea! -(Oi Brad).
Ezkontzera goaz, ze itzela. -(Oi Brad).
Gurasoentzat berri ederra. -(Oi Brad).
Entzun, Brad: txoratuta naukazu!
Oi, Brad...
Katxis, katxis!
Txora-txora eginda...
Oi, Janet:
...naukazu / ...maite zaitut.
Gauza bat daukagu egiteko, aa uu.
Elkartu gintuen gizonari bisita egingo diogu. (Janet)
Zientzietako azterketan esan zidan: "Jaso okotza (Janet)
Hitz egin neskari, ez izan ipotxa". (Janet)
Katxis, Janet, katxis: maitez zaitut.
Katxis, Janet.
Ai, Brad, txoratuta naukazu
Katxis, Janet.
Maite zaituuut.
Eramango zaituztet, plazer baduzue,
Bidaia harrigarri batean.
Gau arrunta ematen zuen...
Brad Majors eta emaztegaia, Janet Weiss,
Sasoi oneko bi gazte arrunt
Dentonetik irten zirenean azaroko gau batez
Bisita egiteko Scott doktoreari, irakasle ohia, eta orain, laguna.
Trumoi lainoak zeuden zeruan, egia.
Laino astun, beltz, kulunkariak ortzemugan.
Egia da, halaber, ordezko gurpila
Aire falta larrian zegoela, baina
Gazte normalak izanda, kalean eta gauez,
Ekaitz batek ez zien plana hondatuko, ezta?
Kalean, gauean...
Gogoratuko zuten gau hori, bai.
Luzaroan.
Jope, hirugarren motoa da.
Benetan, jokatu egiten dute bizitza
Edozelako eguraldian.
Bai, balio gutxi bizitzak halakoentzat.
Zer dugu, Brad, laztana?
Aixx, okerreko bidea hartuko genuen gurutzean.
Baina nondik etorri da motorista?
Mmm, uste dut buelta eman beharko dugula.
Ai, zer izan da zarata hori?
Zulatu zaigu gurpila. KATXIS!
Konpondu beharko nukeen ordezko gurpila.
Geratu hemen epeletan, laguntza bila noa.
Baina nora? Ez dago ezer hemen.
Ez dugu gaztelu bat pasatu, km batzuk atzera?
Agian telefonoa dute.
Zurekin noa.
Ez, laztana. Txorakeria da biok bustitzea.
Zurekin noa!
Gainera, igual gazteluan andre polit bat egongo da
Eta ez zara bueltatuko.
[Kanta: FRANKENSTEIN ENEAN]
Tertziopelozko gau
Beltz itzalian
Diz-dizka dago beti
Izar gidari bat.
Nor edo zer zaren, hori berdin da,
Diz-diz baitago beti argi bat
Frankenstein Enean
Diz-diz baitago beti argi bat
Diz-diz eta txinpart beheko suan
Diz-diz dago argi bat... argi bat
Bizitzaren iluntasunean.
Iluna herrestan bihoa ametsen ibai argian
Astiro irristatu, loa, utzi sartzen argi txinta.
Neure bizitzan. Neure bizitzan.
Diz-diz baitago beti argi bat
Frankenstein Enean.
Diz-diz baitago argi bat
Diz-diz eta txinpart beheko suan.
Diz-diz baitago beti argi bat, argi bat
Bizitzaren iluntasunean.
Beraz,
Suerteko bide zebiltzan Brad eta Janet,
Laguntza jasoko baitzuten estualdian.
...Bai gero?
Brad, goazen. Hotz naiz eta beldurrez nago.
Egon, Janet, agian telefonoa dute.
Kaixo.
Aupa, Brad Majors naiz. Nire emaztegaia, Janet Weiss.
Laguntza behar dugu.
Kotxea hondatu zaigu, goraxeago dago.
Baduzue telefonorik?
Bustita zaudete.
Bai, euria da. -Bai.
Bai...
Hobe duzue barrua sartzea.
Eskerrik asko!
Ai, Brad, beldur naiz. Ze leku klase da hau?
Ehiztari etxe moduko bat, aberats arrarotxoentzat.
Hemendik.
Festa bat duzue?
Gau berezian etorri zarete.
Nagusiaren kontuetako bat.
A, ze suertea berarentzat.
Suertekoa zara, da, naiz! Denok gara suerteko!
[Kanta: DENBORA BEGIZTA ]
Hau bai itzela.
Denbora doa hegan.
Jotzen gaitu eromenak.
Baina entzun ondo:
Laster pasako da.
Neurria hartuko diot,
Egin nuen denbora begizta
Orduak, uneak edanez
Belztasunaren magalean
Ezereza deiadarka...
Egin denbora begizta!
Jauzi bat ezkerretara,
Urrats bat eskuinera,
Eskuak aldaketan,
Eta bildu belaun biak.
Baina pelbis kolpea da
Benetan itzelena.
Egin denbora begizta!
Ematen du ametsa, edo irudimen askea.
Ezin nauzu ikusi, jajai, bai zera!
Beste dimentsio batean, voyeur baten eran
Gordelekutik dakusat dena.
Gogoaz egin zilipurdi
Ta horrela denboran jauzi.
Ezer ez da izango berdin.
Hauxe da sentimenen festa
Pilulak hartuta bezala.
Egin denbora begizta!
Kaletik nindoan, neure gauzetan
Txerren goxo batek keinu egin zidan.
Aztoratu ninduen, seko harrapatu
Kamioneta bat zeukan ta bi begi deabru.
Niri so egin eta dena zen aldrebestu.
Denbora desagertu, ezin inon bilatu.
Egin denbora begizta!
Jauzi bat ezkerretara,
Urrats bat eskuinera,
Eskuak aldaketan,
Eta bildu belaun biak.
Baina pelbis kolpea da
Benetan itzelena.
Egin denbora begizta!
Jauzi bat ezkerretara,
Urrats bat eskuinera,
Eskuak aldaketan
Eta bildu belaun biak.
Baina pelbis kolpea da
Benetan itzelena.
Egin denbora begizta!
Brad, esan zerbait
Zera, badaki inork "Madison" dantza?
Brad, mesedez, goazen.
Jainkoarren, kontrola zaitez, Janet.
Baina... Honek ez du itxura sanorik.
Festa bat baino ez da, Janet.
Berdin da. Joan egin nahi dut.
Ba ezin gara joan telefonoz deitu arte.
Ba orduan galdetu maiordomoari.
Egon apur batean, Janet.
Ez diegu festa hondatuko.
Hauek ez dira boy scoutak piņata bat egiten, Brad.
Kanpotarrak izango dira, gugandik desberdinak.
Agian herri dantza gehiago egingo dituzte.
Hotz naiz, bustita nago eta beldurrez akabatuta!
Hemen nago, ez kezkatu.
[Kanta: TRABESTI POXPOLINA]
Zer moduz? Ikusten dut
Ezagutu duzuela
Nire laguntzaile fidela.
Pixka bat lur jota dago;
Atea entzun eta uste zuen
Goxokien gizona zela.
Ez ikaratu nire itxurarekin,
Ez epaitu liburua azalagatik.
Ez naiz oso gizon egunez
Baina maitale itzela naiz gauez.
Trabesti poxpolin bat naiz
Ta Transexual, Transilvaniakoa.
Erakutsiko dizuet etxea
Eta abestu pare bat kortxea.
Oso feten dirudizue, jendea.
Edo nahi baduzue zeozer ikusi,
Agian ez legoke gaizki
Steve Reeves-en film bat, sei edo zazpi.
Pozten naiz etxean zaudetelako.
Telefonoz dei genezake?
Presa pixka bat dugu. -Bai.
Esango diegu non gauden eta autora itzuliko gara.
Ez dugu traba egin nahi.
Gurpila zulatuta, e? Hara, hara...
Lasai, umeok, ez izutu.
Gauaren argian dena baita harmonia.
Ekarriko dut mekanikoa, ona eta satanikoa.
Trabesti poxpolin bat naiz
Ta Transexual, Transilvaniakoa.
Zergatik ez duzue ematen gaua -(Gaua)
Eta agian hartu mokaua -(Mokaua)
Erakutsiko dizuet nire buruhauste kuttuna.
Egin dut gizon bat, bete-beteko zalduna
ile horia, azala iluna
Eta askatzen dit tentsioa...
Trabesti poxpolin bat naiz
Ta Transexual, Transilvaniakoa
Hori, hori!!
Trabesti poxpolin bat naiz -(Trabesti poxpolin bat)
Ta Transexual, Transilvaniakoa.
Etorri laborategira
Mahaian dudana gehiegi da.
Dardarka zaudete, hori da hotz... ikara.
Baina horren zergatia...
...ez da euria apika.
Beraz, kenduko dut arrazoia
Baina ez ondorioa.
Eskerrik asko. -Bihotz-bihotzez.
Brad!!
Ez da ezer, Janet. Oraingoz kasu egingo diogu...
eta aukera dugunean, ekin.
Kontuz! Lan finegia da harrapaladan ibiltzeko.
Kaixo, Brad Majors naiz eta hau nire emaztegaia, Janet Weiss.
Eta zu?
Hori suertea, Frankek laborategira gonbidatzea.
Batzuek eskuin besoa emango lukete pribilegioagatik.
Zuek bezalakoek agian.
Ja! Egia da, neuk ikusi dudalako.
Etorri. Nagusiari ez zaio gustatzen itxarotea.
Gora!
Zure senarra da Frank?
Nagusia ez da ezkondu. Ez dut uste inoiz egingo duenik.
Gu gara... zera... zerbitzariak.
Magenta, Columbia: lagundu Riff Raff-i.
Nik kasu egingo diet gonbidatuei.
Brad Majors...
Nire emztegaia, Janet Weiss.
Enchante.
Ze jatorra!
Ze politak zuen barruko arropak!
Hartu, jantzi hauek.
Horrela ez zarete sentituko hain... babesgabe.
Ez dugu izaten bisitaririk... are gutxiago geratzeko.
Geratzeko?
Telefonoa baino ez dugu behar!
Kabenzotz! Kasurik ere ez diguzue egin eta!
Brad, ez izan esker txarrekoa.
Esker txarrekoa?
Ze indartsua zaren, Brad. Bete-beteko gizona.
Hain dominatzailea.
Oso harro egongo zara, Janet.
Tira, bai.
Baduzu tatuajerik, Brad?
Ez, jakina!
Eta zuk? -Ez.
Dena prest, nagusi.
Zure hitzaren zain gaude.
Gaur, ene biltzarkide piltzarrok,
Ikusiko duzue mugarri berri bat
biokimikaren ikerketan.
Eta paradisua nirea izango da!!
Bitxia, nola gertatu zen.
Bat-batean geldiune bat...
Eta bat-batean piezak egokitu egiten dira...
Ai, ze inuxentea izan nintzen...
Ber-bertan zegoen erantzuna,
Istriputxo bat behar izan zen,
ISTRIPU BAT -(Istripu bat!)
Eta sekretua deskubritu nuen, falta zitzaidan osagaia.
Bizitzaren arnasa, TXINPART hori.
Bai, orain badakit:
Ezagutzen dut... bizitzaren... sekretua!
Zorionekoak zuek, zeren gaur...
Nire kriatura ederra JAIO egingo da!
Gora!
Soinu oszilagailuko maratilak behera!
Igo erreaktorearen energia hargailua. HIRU KOSKA!
Ai, Brad! -Lasai, Janet!
Oi! Rocky!
[Kanta: DAMOKLESEN EZPATA]
Damoklesen ezpata daukat zintzilik buru gainean,
Eta uste dut laster behera datorrela.
ERGELA HALAKOA!!
Ai, dena zait atsekabe hilko banintz hobe.
Ez zara konturatzen? Gainbehera noa laster.
Gaur esnatu naiz ohetik jausita tupustean. -Ez da krimena.
Ametsak utzi dit beldur itzela gorputzean. -Ez da krimena.
A ze bidai txarra, galdurik noragabean.
Hau baino ez dakit: Gainbehera noa laster.
Xa-la-la-la, ez da krimena.
Damoklesen ezpata daukat zintzilik buru gainean.
Eta uste dut laster behera datorrela.
Ai, dena zait atsekabe hilko banintz hobe.
Ez zara konturatzen? Gainbehera noa laster.
Benetan...
Hori ez da portatzeko modua zure lehen egunean.
Baina hain-hain ederra zarenez...
Barkatu egingo zaitut.
Ai, maite dut arrakasta.
Zure argitasunaren froga da, nagusi. -Bai.
Zure borondatearen garaipena. -Bai.
Majo dago.
MAJO?! MAJO?!?
Uste dut gehixeago esaterik badagoela!
Ea, Brad eta Janet: zer deritzozue?
Zera, ez zaizkit gustatzen gizon gihartsuegiak
Ez dut egin ZURETZAT!
Charles Atlas-en kalitate zigilua dauka.
[Kanta: ZAZPI EGUNETAN (I. zatia)]
Milinga bati botako diote
Harea begietara
Ta lurrean utzi kolpe batez.
Orduan, erabakitsu, joango da gimnasiora,
Jo ta ke bere kausaren alde izerdia botatzera.
Larruazala distiran
Gorputz dena ņir-ņirka.
Gero masajea, eta lurrun piiiiixxxxxxka bbbbaaattt,
Eta dena txukun eta arrosa,
Gizon indartsua izango da. Baina, laztana...
OKERREKO GIZONA.
Hartuko ditu proteinak ta bitaminak,
bai ta arraultze gordinak...
Landuko ditu sorbaldak, bularra, besoak eta... hankak.
Lastima, zelako lana. Ezagutuko balu nire plana...
Zazpi eguntxoetan...
egiten dizut gizon bat.
Egingo ditu flexioak, eta barra ariketak.
Pisu jasoketan, "abiadaz" gain, bi faseak.
Uste du tentsio dinamikoa lana baizik ez dela.
Ez dut ulertzen, bihotza, halako bizimodu latza.
Ze zazpi eguntxoetan,... goxoki, ...egiten dizut nik gizon bat.
Eddie!
[Kanta: Gozokiņo nirea (JAINKO POTOLOA!)]
Non ote dira, maite, larunbat gau haiek,
Ibiltzen ginen dotore kezka batere gabe.
Bizitza aldatu zidan argi kosmikoak.
Bai aldaketa krudela Uste nuen jainkoa nintzela.
Autoz errepidetik neskato batekin,
Irratiko musikaz pozez mozkorturik;
Saxo soinua haizean rock'n rolla uhinetan.
Zu atzeko jarlekuan. Goxoa zen mundua!
Gozokiņo nirea, jainko potoloa, Maite dut rock'n rolla.
Gozokiņo nirea, jainko potola, Maite dut rock'n rolla.
Gozokiņo nirea, jainko potoloa, Maite dut rock'n rolla.
Burua joaten zitzaidan lurrin haren mirarian.
Nire esku traketsen nahia haren gerritxo liraina.
Ezpain arrosak dastatu ta burua guztiz nahastu.
Belarrira esan zidan nirea zela benetan.
Pasa zen aurreko aldera, koipea eman nuen ilean.
Buddy Holly-ren ahotsa, kanpai zerutarren hotsa.
Neska besotan harturik harekin bat ni kantari.
Ze gustura baina! Hura esnearen esnegaina!
Gozokiņo nirea, jainko potoloa, Maite dut rock'n rolla.
Hara nor atera den armairutik.
Laztana!
Ez atsekabetu...
Errukizko hilketa izan da...
Bazuen halako xarma xinple bat, baina giharrik ez...
[Kanta: ZAZPI EGUNETAN (II. zatia)]
Baina deltoide eta bizepsak.
Hankarte beroa eta trizepsak.
Jartzen naute, uuui, dardarka.
Hartuko nioke Charles Atlasi... e-e-e-eskua.
Zazpi eguntxoetan... ai, maitea ... egiten dizut gizon bat.
Ez dut "baina"-rik nahi, tentsio dinamikoa bai.
Gora giharrak!
Zazpi eguntxoetan, egiten dizut gizon bat.
Baby, harrapazak!
Zazpi eguntxoetan, egiten dizut gizon bat.
Batzuek diote bizitza ilusio hutsa dela.
Eta errealitatea gauza bera: irudimenaren sorkuntza.
Hori hala bada, Brad eta Janet arriskutik kanpo zeuden...
Hala ere, etxeko ugazaba bat-batean ezkutatzean...
bere sorkariarekin batera...
eztei gela ilunaren barrenean...
gure lagunak beldurrez eta deseroso geratu ziren.
Sentimenduok areagotu ziren beste gonbidatuak joan zirenean,
eta Brad eta Janet gela banatara eraman zituztenean.
Nor da? Nor dabil hor?
Neu naiz, Janet.
Oi, Brad maitea, sartu. Oi! Brad oi...
Bai, laztana... Zera, eta egingo bagen...?
Lasai, Janet, dena ondo aterako da.
Ai, hori espero dut, maitea. A, zeu zara eta!
Ba bai, Janet, baina ez zaizu gustatzen...?
Piztia, munstroa! Zer egin diozu Bradi?
Baa... zera... ezer ere ez. Zeozer egin behar nion?
Ziria sartu didazu... Bestela ez nukeen... Inoiz ez dut... inoiz ez...
Bai, badakit, baina ez da hain txarra, ezta?
Esango nuke nahiko atsegina iruditu zaizula.
O, geldi... Zera, lagundu... Brad, Brad!...Aaa, Brad!!
Ixo... Segurutik Brad lo dago orain.
Nahiko zenuke zu honela ikustea?!
Honela? Nola baina??! Zure errua da, zu izan zara...
Zera gordetzen ari nintzen...
Tira, ziur naiz oraindik ez zaizula GASTATU.
Hitz ematen didazu ez diozula Bradi esango?
Tximistak jo nazala...
Ai, Brad maitea, toki txarra da hau. Hondatu egingo gaitu.
Ez kezkatu, Janet, goizean joango gara.
Oi, Brad, ze indartsua zaren eta zelan babesten nauzun.
ZU!
Ba bai, Brad, baina ez zaizu gustatzen...?
Baina ZU! Zer egin diozu Janeti?
Ezer ere ez. Zergatik? Zeozer egin behar nion?
Ziria sartu didazu, bestela ez nukeen... Inoiz ez dut... inoiz ez... inoiz ez...
Bai, bai, badakit... baina ez da hain txarra,ezta?
Ezta erdi txarra ere, esango nuke ondotxo pasatu duzula.
Mmmm... hain leuna...
Geldi... geldi... Janet...JANET!
Ixo! Segurutik Janet lo dago honez gero.
Nahiko zenuke zu honela ikustea?!!
Honela, nola?
Zeure errua da, zu izan zara, Uste nuen hura zinela!
Tira, Brad, onartu: gustatu zaizu, ezta?
Ez dauka ezer txarrik plazerari amore emateak, Brad.
Ai, Brad, hainbeste denbora galdu duzu dagoeneko...
Janetek ez du zertan jakin, ez diot esango.
Tira, agindu egidazu ez diozula esango...
Nire amaren mmmmhilobiagammmm....
Nagusi, Rockyk kateak hautsi eta ihes egin du.
Jolaskide berria aske dabil nonbait inguruetan.
Magentak askatu ditu... txakurrak.
Eemmm? Banooaaaaa!
Zer gertatzen da hemen?
Non dago Brad?
Non daude denak?
Ai, Brad. Brad, maitea, zelan egin dizut hau?
Bidaia hau egin ez bagenu...
Kotxea apurtu ez balitz...
Eta lagun artean bagina...
Edo burutik ondo dauden pertsonen artean.
Ai, Brad!
Zer egin ote diote?
Brad, oi, Brad, Baina, Brad... Zelan egin didazu hau?
Zaurituta zaude!
Eurek egin dizute?
Ea, zauriak bilduko dizkizut... lasai, pitxin...
"ZIRRARA: gogoaren asaldura, aztoramendua...
...Egoera mental sutsua edo kitzikatua".
Ugazaba boteretsu eta irrazionala ere bada.
Eta Magentak eta Columbiak...
beren telebistatik irrikaz ikusten zutenagatik...
ez zen zalantzarik: Janet haren mende zegoen.
Kontatuiguzu, Janet.
[Kanta: UKITU KITU KITU KITU UKITU]
Lur jota nengoen, ...ezin aurrera egin.
Ordura arte, musutxuak bakarrik.
-Zer? Birjin..? -Ajam...
Uste nuen ez zuela merezi
Zertarako hainbeste zirri.
Horrek ez zekarren aulki bustia besterik.
Baina orain gehiago nahi dut jakin.
Odola dastatu dut eta nahi gehiago. -(Gehiago, gehiago, gehiago.)
Ez dut borroka egingo orain ez dut etsiko.
Azkura hau ezin jasan. Lagundu, arren, azkar.
Ukitu kitu kitu kitu ukitu mese mese mese ni lohitu.
Dardara, zirrara, hotzikara ase nazazu, gaueko izakia.
Eta zerbait hazten bada, zaudelarik etzanda,
Olioa emango dizut eta igurtzi -(Igurtzi, igurtzi, igurtzi).
Hasiera baino ez da etortzeko dago onena.
Esku bat behar duzu ni martxa eske naukazu.
Ukitu kitu kitu kitu ukitu mese mese mese ni lohitu.
Dardara, zirrara, hotzikara ase nazazu, gaueko izakia.
Ukitu kitu kitu kitu ukitu mese mese mese ni lohitu.
Dardara, zirrara, hotzikara ase nazazu, gaueko izakia.
Ukitu kitu kitu kitu ukitu mese mese mese ni lohitu
Dardara, zirrara, hotzikara ase nazazu, gaueko izakia.
Gaueko izakia
Gaueko izakia?
Gaueko izakia.
Zelan gertatu da?
Zaintzen egon beharko zinen!
Une batez baino ez naiz joan... nagusi.
Begiratu ea monitoretik ikusten duzun.
Nagusi, nagusi... bisita daukagu.
Ei, Scotty! Everett Scott doktorea.
Ezagutzen duzu lurtar... pertsona hau?
Jakina!
Aspaldiko laguna dut.
Hara!
Beraz, ez da kasualitatea.
Helburu batez etorri zara.
Matxura izan dugu. Egia da.
Badakit zer esan duzun... baina Everett Scott doktore hau...
Ezaguna egiten zait.
Zientzia irakaslea zen Denton institutuan.
Eta orain zuen gobernurako dabil lanean, ezta?
FBIrentzat UFOak ikertzen, ezta!!
Ez da hala, Brad?
Agian bai... Ez dakit.
Arrotza etxean sartu da nagusi.
Segurutik egongo da... "Zen" gelan.
Galdetuko diogu berari?
Arrascottola!
Frank N Furter, azkenean aurrez aurre.
Scott doktorea!
Brad! Zu hemen?
Broma gutxi, Scott doktorea.
Ondotxo dakizu zergatik dagoen hemen Brad Majors.
Planeatu zenuen, ezta?
Berak eta bere emeak gure gordelekua miatzea.
Ba, zoritxarrez, planak aldatu beharko.
Nobedadeetara moldatzen naiz; badakit Brad zer den.
Benetan, ez nekien...
Brad hemen zegoenik. Ustekabe galanta izan da.
Eddieren bila etorri naiz.
Eddie! Ikusi dut, bai!
Zer dakizu Eddiez, doktorea?
Gauza asko dakit gauza askotaz.
Eddie nire iloba da.
-Janet! -Scott doktorea!
-Janet! -Brad!
-Rocky! -Janet!
-Scott doktorea! -Janet!
-Brad! -Rocky!
-Janet! -Scott doktorea!
-Janet! -Brad!
Rocky! Nik egin zaitut...eta nahi badut apurtuko zaitut.
Nagusia, afaria prest dago!
Xarmanki.
Gauzak horrela, aukerakoa da jantzi formala.
Janaria oso garrantzitsua izan da beti erritualetan.
Ogia zatitzea, kondenatuaren azken otordua,...
Eta orain, otordu hau.
Informala badirudi ere,
Iji-aja gutxi egongo zen.
Topa! Hemen ez daudenengatik...
Hemen ez daudenengatik.
Eta Rockygatik.
Zorionak zuri, zorionak zuri!
Zorio-o-nak Rocky-y... Hasiko gara?
Eddiez hitz egin behar dugu. -Eddiez?!
Oso xamurra da. Beste xerrarik inork?
Barkatu...
Konpainia txarra, bai, baina uste baino okerragoa...
Estralurtarrak!
Scott doktorea!
Jarraitu, doktorea.
Ala, hobeto esanda, Von Scott doktorea?
Zer esan nahi duzu?
Lasai! -Baina, doktorea!
Ondo da, Brad!!
[Kanta: EDDIE]
Jaio zen egunetik
Arazoa ez besterik.
Arantza bat nola
Amaren oin zolan.
Ama saiatu zen
...alferrik hala ere.
Ama hil zenean joan zen ziztuan.
Bai pizti txoroa grinen menpeko eroa:
Rock' n rolla, pornoa "Und" motorra.
Xiringaz kakazten odola...
Gizonillo morkotza urde zikin gorotza!
Firin-faran errepidean gora.
Eddiek esan zuenean "pelutxea ez dut maite"
Bistan zen ume hori ez zela ona batere.
Jartzen zizun labana samaren kontra, laztana,
Zenbat negar, ai ama!
"Und" ze lana.
Denek baztertu arren nik ia-ia nuen maite.
Esan nion: entzun, neure, eromenari egin aurre!
Baina berak atea itxi eta giltza irentsi.
Ondo endredatu da ezin liteke duda.
Ohar bat utzi zidan negargura oroitzeak...
Zer zioen? zer zioen?
"Nireak egin du, egia biribila!"
"Lagundu, laster naiz hila".
Geldi plan gaiztoa, etorri nire bila!
Eddiek esan zuenean "pelutxea ez dut maite"
Bistan zen ume hori ez zela ona batere.
Jartzen zizun labana samaren kontra, laztana,
Zenbat negar, ai ama!
"Und" ze lana.
Eddiek esan zuenean "pelutxea ez dut maite"
Bistan zen ume hori ez zela ona batere.
Jartzen zizun labana samaren kontra, laztana,
Zenbat negar, ai ama!
"Und" ze lana. -(Ze lana.)
Rocky! Zergatik, zergatik?
Hemendik! Hemendik!
Ixo!
[Kanta: ESNA ZAITEZ]
Entzun, neskatila: behin diotsut, ez bitan.
Esna zaitez, Janet Weiss.
Zure pasteltxoa ez da oso goxoa.
Esna zaitez, Janet Weiss.
Erein dut hazia; aski behar luke, maitia.
Sikua makailaoa lez Zurruna makila lez.
Zera egin genuelarik entzun zenuen kanpai hotsik?
Blokeatuta, pitxin? Aholku bat, kasu egin.
Esna zaitez, Janet Weiss.
Bai seduktorea nire transduktorea! .
Oinak! Ezin ditut mugitu!
Gurpilak!
Jainkoa, ezin ditut mugitu!
Inkatuta gaudela ematen du eta!
Horixe zaudetela!
Dardar egizue, tontoxka halakook!
Harrapatuta gaude!
Ohituko zarete.
Txorta mental bat ondo egon daiteke.
Lurtarrok ez gara hain menderaerrazak.
Transduktore soniko hau... zera bat izango da ...
Garraiagailu audio-bibrato-fisio-molekularra?
Esan nahi duzu... -Bai. Gure gobernua ere...
honetan ibili da azken aspalditxoan.
Baina lagun honek perfekzionatu bide du.
Tramankulu honek materia desegin dezake
Eta espazioan proiektatu.
Eta, agian baita... denboran ere!
Beste planeta batera bidaliko gaitu?
Ze planeta eta planetondoa, Janet!
Esna zaitez, Janet Weiss.
Hobe duzu esnatzea, eta izterrak gogortzea.
Esna zaitez.
[Eta orduan oihu egin zuen...]
Geldi!
Ez zaitez lar berotu eta ez aztoratu!
Saltsa apur batez har ezazu
Saltxitxa galanta zara zu...
Baina ez ukitu neska, game over, Frank Furter.
Saltxitxa galanta...
Baina ez ukitu neska, game over, Frank Furter.
Saltxitxa galanta...
Jainkoa! Ezin dut gehiago jasan!
Lehenago Eddiegatik ni utzi, eta orain bera bota duzu...
Trapu zahar bat bezala Rockygatik!
Jendea murtxikatu eta txu egiten duzu...
Maite zintudan... entzuten? Maite zintudan!
Eta zer lortu dut? Zero patatero.
Esponja bat zara. Xurgatu, xurgatu, xurgatu...
Eta maitasunez hustuta uzten duzu jendea.
Oso ondo ba. Nahikoa izan dut.
Orain aukeratu: Rocky ala ni.
Ondo jarria du izena: arroka hutsa du burua.
Ez da erraza umoreari eustea...
Irribarre egiteak berak mina ematen dit aurpegian...
Neure umeak ene kontra jarrita...
Rocky Eddieren modukoa bihurtu da ia.
Oker egin ote nuen...
Eddieren burmuina bien artean banatzean?
Aaaaaa! Nazkatuta nago!
Noiz itzuliko gara Transilvaniara, e?
Magenta, esker onez nago zurekin eta zure neba Riff Raff-ekin.
Oso ondo zerbitzatu nauzue.
Zuen leialtasuna ez da sari barik geratuko.
Ikusiko duzue aldartean nagoenean,
Zein eskuzabala izan naitekeen.
Ez dut ezer eskatzen... ezer ere ez.
Ba hori jasoko duzu: zaku bete ezer ez!
Etorri. Ikuskizuna hastera doa!
Eta horrela, kointzidentzia harrigarri batez,
Patuak nahi izan zuen Brad eta Janet...
Scott doktorearekin elkartzea azkenean
Baina ez batak ez besteak...
Ez zuten espero hala gertatzea.
Elkarri ezkontitza eman eta ordu gutxira,
Brad and Janetek dastatua zuten fruitu debekatua.
Horrek erakusten zuen beren anfitrioiak moral gutxi...
eta limurtzeko gaitasun handixkoa zuela.
Beste zenbat laido jasan beharko ote zuten?
Eta zer ote zen ikuskizun hori?
Etxe huts batean? Gauaren erdian?
Ze plan diaboliko zerabilen Franken irudimen zoroak?
Zein, zein?
Ordura artekoa ikusita...
Argi zegoen hura ez zela merendola bat izango.
[Kanta: KOLORETU NIRE MUNDUA]
Zoragarria izan zen dena hasieran.
Frankierekin gustatu ta egin nintzen superfan.
Baina dena amaitu zen otu zitzaionean
Hastea lan egiten morroskogintzan.
Orain hauxe dut esperantza bakarra:
Maite dut pottoko bat dirudiena izarra.
Arrosa kolorez dakusat mundua neke-penetatik naiz babestua.
Zazpi ordu ez dira naizela jaio,
eta jateko modukoa nago, arraio!
Ni egiteko hainbat proba eta saio
Eta libidoaren kontrola jartzea ahaztu zaio.
Gauza bakarra daukat gogoan:
Desira uholde orgasmikoa.
Arrosa kolorez dakusat mundua neke-penetatik naiz babestua.
Gainez egiten dit! Lagundu, mese, amatxi!
Ibiliko naiz txintxo eta fin, egiten dizut promes eta zin.
Amets hau mesedez amaitu dadin.
Ezin dut ezer egin, nahi nuke joan ihesi... Baina sentitzen naiz guztiz sexy!
Zer gertatzen zait?
Berriz datorkit... ai ai ai.
Aske naiz orain, txarrena pasa da, konpai.
Sendoagoa naiz, indartsuagoa hauxe da egia benetakoa.
Amaitu da jokoa.
Zabaldu zait gogoa.
Hau da Frankieren gas goxoa!
Haren irritsa hain da zintzoa.
[Kanta: EZ EGIN AMETS]
Non ote dago Fay Wray?
Satenean bildua hain fin eta lirain.
Hanka haiei begira noiznahi
Jartzen nintzen negarretan blai.
Nik ere halaxe jantzita nuelako egon nahi.
Eman amore erabateko plazerari.
Haragizko bekatuen ur epeletan murgil hadi.
Neurririk gabeko amets gaizto lizunak,
Gogoeta sentsualak pentsamendu bigunak.
Ez zara konturatzen? O, o, o.
Ez egin amets: zeu izan zaitez.
Aj, irten behar dugu tranpa honetatik.
Endekamendu honek gu kutsatu aurretik.
Amore eman barik eutsi goiari.
Bestela kaskoak egingo dit "krak".
"Und" dena izango da... hotzikara eta dardar.
Ezin dut gehiago lagundu amatxo!
Gora beti Lilly Saint Cyr.
[Kanta: TXORO BASATIA]
Ai, ai, ai ... ai, ai, ai, ai, ai ... ai, ai, ai, ai, ...ai!
Txoroa eta basatia horixe naiz ni.
Erle eztenkari ziztadaz hilgarri.
Nik zizt egin ta burua joan zuri.
Bihotza taupa-taupa odola bor-borka.
Has dadila festa musika ez da falta eta.
Goazen jo eta ke arnasa agortu arte.
Arrosa kolore, mundua pintatu neke-penetatik gorde nazazu.
Txoroak ta basatiak gara guztiak.
Erle eztenkariak ziztadaz hilgarriak.
Guk zizt egin ta burua joan zuri.
Bihotza taupa-taupa odola bor-borka.
Has dadila festa musika ez da falta eta.
Goazen jo eta ke arnasa agortu arte.
Arrosa kolore, mundua pintatu neke-penetatik gorde nazazu.
Txoroak ta basatiak halaxe gara guztiak.
Erle eztenkariak ziztadaz hilgarriak.
Guk zizt egin ta burua joan zuri.
Bihotza taupa-taupa odola bor-borka.
Beraz, has dadila festa musika ez da falta eta.
Goazen jo eta ke arnasa agortu arte... arte... arte.
Arrosa kolore, mundua pintatu neke-penetatik gorde nazazu.
Frank N Furter, GAME OVER.
Zure planak ez dira ezer;
Urrunegi joan zara mila bider.
Ni naiz buru, ez zaitez oker;
Preso zaude, ta orain zer?
Transilvaniara goaz laster.
Prestatu igarotze izpia.
Egon! Utzi azaltzen!
[Kanta: ETXERA NOA]
Joan nintzen egunean... -(Baaaaaaiiii...)
Garbi nuen buruan... -(Eta oraaain...)
Inoiz itzuliko naiz etxera. -(Oi, ai, ei...)
Irri egin, eman baimena.
Ikusiak baitut ai, zeru urdinak
Ene begietako malkoez bustiak.
Eta ohartzen naiz: etxea daukat zain.
Etxea daukat zain.
Gauza bera leku guztietan... -(badirudiii...)
...kalean beti euripean... -(firin eta faraan...)
...jokoan irabazteko ahaleginean... -(kartak hartu eta emaaan...)
...tristeziaren kartak, negarrarenak.
Ikusiak baitut ai, zeru urdinak,
Ene begietako malkoez bustiak.
Eta ohartzen naiz: etxea daukat zain.
Etxea daukat zain.
Ze bigunkeria.
Eta beti bezain harroputza.
Esan dudanean Transilvaniara goazela
Magentaz eta neure buruaz ari nintzen.
Barkatu nire hitzek nahastu bazaituzte,
Zu hemen geratuko zara. Tira, izpirituz, esan gura dut.
Ai ama! Laserra da!
Bai, Scott doktorea.
Eta antimateria izpia botatzen du.
Zer? Hil egingo duzu?
Zer egin du txarra?
Ikusi duzu Eddierena.
Gizartea babestu beharra dago.
Horixe, Scott doktorea.
Eta orain, Frank N Furter, zure ordua heldu da.
Esan agur guzti honi.
Eta "kaixo" ahazturari!
Jainko maitea! Hil egin dituzu!
Gogoko zenituela uste nuen. Haiek gogoko zintuzten.
Ez ninduten gogoko! BERAK sekula ere ez!
Ondo egin duzu.
Erabaki bat hartu behar zen.
Nigatik ondo dago.
Scott doktorea, sentitzen dut ilobarena.
Eddie?
Bai, tira, agian onerako izan da, je, je, je.
Joan orain, doktorea ahal duzuen bitartean.
Izpiaz joko dugu etxe osoa.
Transexual planetara itzultzeko, Transilvania galaxian.
Alde... Oraintxe!
Gure misio noblea beteta...
Ene arreba ederra, laster itzuliko gara...
Gure planeta maiteko kostalde ilargiztatuetara.
A, Transexual maitea, gauaren lurraldea.
Dantza gaitezen eta kanta zure doinu ilunak...
Egin dezagun urrats hori... eskuinera...
Baina pelbis KOLPEA...
Da benetan itzelena!
Eta gure munduak... egingo du berriz denbora begizta!
Eta planetaren azalean narras dabiltza
Mamarro batzuk: giza askazia.
Denboran galduak galduak espazioan
Eta zentzuan.
Zentzuan.
[Kanta: ZIENTZIA FIKZIOA/SAIO BIKOITZA]
Zientzia fikzioa saio bikoitza.
Frankek kriatura egin du eta galdu.
Ilunak Brad eta Janet ditu menderatu.
Zerbitzariak planeta urrunera dira ezkutatu.
Zineko saio bikoitza gauerdian.
Ikusi nahi dut, o, o, o.
Zineko saio bikoitza gauerdian.